Il-baġit għas-sena d-dieħla se jitressaq fil-11 ta' Ottubru. Ħabbar dan il-mexxej tal-Partit Laburista u Prim Ministru Robert Abela waqt intervista fuq l-istazzjon tar-radju tal-Partit Laburista. Fl-intervista hu tkellem ukoll dwar il-ġid nazzjonali Abela qal li dan kważi laħaq il-livell li kien hemm fl-2019 u dan fil-kuntest li fl-ewwel xhur ta din is-sena kellna realtà fejn diversi setturi tal-ekonomija kienu magħluqa b'restrizzjonijiet biex tkun salvagwardjata s-saħħa tan-nies minħabba l-pandemija tal-COVID-19. Fl-intervista l-mexxej Laburista qal li l-livell ta' investiment laħaq it-850 miljun ewro li jfisser 20 % ogħla minn dak fl-2019. "Din l-istatstika ma jista' jmeriha ħadd. Dan u fattur ta' fiducja u kunfidenza," qal Robert Abela li kompla jgħid li l-ekonomija Maltija qabdet it-triq tal-irkupru u dan meta l-pajjiż għadda minn sitwazzjoni li qatt ma kien qed jistenna, dik tal-pandemija. "Ħadna ħsieb il-fondi pubbliċi biex jibqgħu fis-sod," qal il-Prim Ministru Robert Abela. Fix-xhur li għaddew Malta tpoġġiet fuq il-lista l-griża tal-FATF, il-Financial Action Task Force. Din l-aħbar qanqlet reazzjoni ta' kritika, diżappunt u rabja lejn il-Gvern, partikolarment minħabba l-impatt fuq l-ekonomija b'mod partikolari f'dak li hu investiment fl-industrija tas-servizzi finanzjarji. Mhux realistika li Malta titneħħa mil-lista l-griża f'Ottubru – Il-Ministru F'Lulju l-Prim Ministru Robert Abela qal li l-Gvern se jalloka €10 miljun biex Malta titneħħa mil-lista l-griża, biex jissaħħu numru ta' istituzzjonijiet Maltin, biex tittejjeb is-sistema diġitali tal-qorti, u biex jiġu introdotti riformi sabiex dan ikun possibbli. "Se nallokaw €10 miljun biex nitneħħew mil-lista l-griża" – Abela "Marsaskala għandha bżonn proġett" Dwar il-proġett tal-marina fil-bajja ta' Marsaskala, il-Prim Ministru Robert Abela qal li l-lokalità għandha bżonn investiment. Fl-aħħar jiem numru kbir ta' residenti Skalin ingħaqdu flimkien ma' numru ta' entitatjiet fi Triq il-Qaliet f'Wied il-Għajn biex jopponu l-pjanijiet tal-jott marina f'Wied il-Għajn, hekk kif il-Moviment Graffitti wissa' li l-proġett mhux se jkun aċċettat u li se jiġġieldulu b'kull mod. Fl-intervista l-Prim Ministru Abela qal li ż-żoni għall-għawm mhux se jintmessu u n-nies se jkomplu jgawdu l-passiġġati u r-ristoranti li hemm mad-dawra tal-bajja iżda qal li ma jistax ikun li kull darba li jkun hemm grigalata l-ilma baħar jitla' fit-triq u għalhekk qal li hemm bżonn ta' breakwater. Abela qal ukoll li dwar il-proġett f'Marsaskala bħalissa għadu f'fażi ta' ideat u ma jfissirx li l-gvern se jkun qed joqtol l-opportunitajiet li jistgħu itejbu l-ħajja tan-nies. "Il-bajja tagħna lkoll"; protesta kontra l-marina f'Wied il-Għajn Waqt l-intervista ma saret l-ebda referenza għall-attakki li qed isiru fuq il-midja lokali. Is-Sibt Newsbook.com.mt appella lill-pubbliku biex joqgħod attent minn verżjoni falza ta' Newsbook.com.mt li nħolqot minn persuni li sa issa għadhom mhux magħrufa. Inħolqot ukoll verżjoni falza tal-portal tal-aħbarijiet tal-Partit Nazzjonalista, Net News u anke tas-sit elettroniku Stradarjali.com. Ftit wara l-ispoof ta' Newsbook.com.mt , Repubblika ħabbret ukoll fuq post fuq Twitter li s-sit diġitali tagħha ġiet spoofed ukoll. Permezz ta' dawn il-portals tal-aħbarijiet foloz qed ikunu ppublikati stejjer immirati lejn id-deputat tal-PN Jason Azzopardi li hu wkoll l-avukat tal-familja tal-ġurnalista maqtula Daphne Caruana Galizia. Jinħolqu aktar verżjonijiet foloz ta' portals tal-aħbarijiet .td_uid_3_612c6eb861c54_rand.td-a-rec-img{text-align:left}.td_uid_3_612c6eb861c54_rand.td-a-rec-img img{margin:0 auto 0 0}